Siiski tundub, et õpetajakutset peetakse ikkagi ametiks, mis kindla peale leiva lauale kindlustab. Näiteks Tallinna ülikoolis õpib tänavu kaugõppes õpetajaks suur hulk neid, kel on bakalaureusekraad olemas, kuid kes peavad vajalikuks end ka õpetajaks koolitada. Varem aga õppisid kaugõppes valdavalt juba õpetaja ametikohal  töötavad inimesed. Samuti on mõnele õpetajakoolituse erialale tekkinud konkurss - nii on klassiõpetajaks ning lasteaiaõpetajaks soovijaid sügiseti ikka rohkem kui kohti. Ka Tartu ülikoolis on põhikooli n-ö mitme aine õpetaja koolitusse tulijaid senisest rohkem. "Õpetaja haridus on hea haridus, sellega lööb kõikjal läbi," tõdeb Saluveer.